Године 1937. примљен је у чланство Комунистичке партије Југославије (КПЈ). Крајем 1939. године, по одлуци Партије, упућен је на партијски рад у Крагујевац. У пролеће 1940. године на Окружној партијској конференцији био је изабран у Окружни комитет КПЈ за Крагујевац. Почетком 1941. године био је мобилисан у Југословенску војску и Априлски рат га је затекао на југословенско-бугарској граници. Избегавши заробљавање, после капитулације, успео је да се врати у Крагујевац и настави са радом на припремaњу оружаног устанка.